Tere! Sid Roth siin.
Tere tulemast minu maailma, kus kõik on loomulikult üleloomulik!
Mu tänane külaline on näinud tuhandeid lapsi
kogemas reaalset Jumala ligiolu ja liikumas vaimuandides.
Ta ütleb, et kui juba lapsed suudavad seda,
suudate ka teie
ja ka teie lapsed.
Sid Roth on uurinud üle 40 aasta üleloomulikku maailma.
Liituge Sidiga vaatamaks saadet: "See on üleloomulik!“
Ma ei tea, kuidas see võimalik on?
Amy, sa kasvasid üles baptisti koguduses.
Su vanaisa on baptisti koguduse pastor
ja sa armastad teda väga.
Ta aga pole väga avatud
keeltes rääkimise ja Püha Vaimuga ristimise suhtes.
Kuidas see siis sinuga 18-aastaselt juhtus?
See algas sellest, kui ülikoolis käisin.
See oli Reddingi linnas
ja selle linna pastor jõudis just tagasi Toronto õnnistuse ärkamiselt.
Nii hakkasid nad igal õhtul pidama teenistusi.
Selle pastori poeg käis minuga ühes koolis
ja ta kutsus terve kamba meid sinna teenistusele.
Seal paluti rahval võtta järjekorda
ja sirutada oma käed välja, et võtta vastu Püha Vaimu.
Ma polnud elus midagi sellist näinud.
Seisin seal ja nägin,
kuidas inimesed langesid Jumala ligiolus maha.
Nad naersid, nutsid, pöörlesid maas
ja igalühel oli oma kohtumine Jumalaga.
Ma aga taandusin saali taha otsa.
See kindlasti hirmutas sind? - Just nii. Hakkasin lausa nutma.
Mitte Jumala puudutusest, vaid hirmust kõige toimuva ees.
Siis helistasingi vanaisale.
Vanaisa on meie pere pea -
mil iganes keegi nõu vajab, küsib alati tema käest.
Helistasin talle ja küsisin, mis see veel on?
Ta ütles: "See on saatanast.",
aga mulle ei tundunud see ka õige.
Lasin tal avaldada oma arvamust
ja mul oli väga raske mitte nõustuda temaga.
Nii ütlesin Jumalale: "Ma ei usu, et see on saatanast."
Põhjus, miks ma ei uskunud, et see on saatanast,
oli selles, et rahvas tegutses seal vaimuandides.
Nende elud said muudetud
ja nad said täidetud rõõmu- ja vabadusega.
Me õpilaste seas toimus ärkamine
ja ma teadsin sel hetkel, et see ei saa olla saatanast,
sest tema hävitab, tapab ja varastab.
Järelikult pidi see lugu olema Jumalast.
Ja sel hetkel hakkas ka Jumal ilmutama mulle oma Püha Vaimu.
Hakkasin nägema unenägusid ja nägemusi.
Valmistudes ühel õhtul jumalateenistuseks,
käisime mööda saali palvetades ringi,
kutsudes Jumala ligiolu ja Püha Vaimu sinna paika.
Ja korraga ma nägin avatud nägemuse,
kus erineva suuruse-, nahavärvi- ja etnilise taustaga lapsed
jooksid minu suunas.
Tuhanded lapsed jooksid mu silme eest läbi
ja Jumal ütles: "See on see, milleks olen sind kutsunud.
Olen kutsunud sind terve põlvkonna laste jaoks."
See põlvkond ei tähendanud ühes kindlas vanusevahemikus lapsi,
vaid see tähendas ühte elumuutvat pärandit,
mille kaudu olla lastega ühenduses ja õpetada neid.
Läksin kooli tagasi, teadmata, mida ma siis teen.
Nii omandasin peaerialana kristliku haridusandja kraadi.
Ilma ise teadmata, et valmistud õigeks asjaks?
Just nii.
Mu isa ainus igatsus oli, et teeksin ülikooli läbi ja abielluksin.
Rääkides abiellumisest...
Sa nägid 3 kuu jooksul pidevalt ühte ja sama unenägu?
Mu elus oli aeg,
kus elasin väikeses korteris ja magasin 1-inimese voodis.
Leidsin end igal hommikul ärgates surutuna vastu seina.
Mäletan, kuidas püüdsin igal õhtul teha ruumi Jumalale,
et Ta võiks heita mu kõrvale.
Ma tegin Talle ruumi.
Kuid see oli ka aeg,
kus nägin 3 kuud jutti igal ööl ühte ja sama unenägu.
See algas piiblitunniga ühe abielupaari kodus,
kus keegi mängis kitarri,
kuigi ma ei näinud ta nägu.
Järgmises stseenis seisin köögis koos inimestega,
keda muidu küll tunnen, kuid kes tavaelus ei käi koos.
Hiljem aga oli mul tagaõues vestlus selle abielupaariga.
Ühtlasi rääkisin ühe mehega, kelle nägu ma ei näinud,
kuid kes oli igati kaasatud me vestlusse.
Nägin seda und 3 kuud jutti.
Küsisin päevikut kirjutades Jumalalt, mida see tähendab
ja Ta ütles, et see on mu abikaasa.
6 kuud hiljem hakkasin käima kohtamas kutiga,
kes on täna mu mees.
Olime enne seda 4 aastat sõbrad ja ta ütles mulle,
et palub 6 kuu pärast mu kätt, mistõttu olgu ma selleks valmis.
Ütlesin, et ei saa seda teha,
kuna Jumal on mulle näidanud nägemuses,
kellega abiellun.
Kuid kuu aega hiljem hakkas kõik mu unenäos nähtu
päriselt sündima.
See abielupaar kolis me linna ja avas oma kodu.
Nende elutuba nägi välja just selline nagu mu unenäos.
Kööki minnes nägin seal aga inimesi, kes olid ka mu unenäos.
Mu abikaasa aga oli ka seal ja juhtis ülistust
ning hiljem me vestlesime tagaaias selle abielupaariga.
- Mulle meeldib see.
Jumal näitas talle ette ta tulevikku ja abikaasat.
Nad abiellusid ja lõid pere
ja nende 2-aastane laps oli üks väga ebatavaline 2-aastane.
Midagi üleloomulikku hakkas juhtuma.
Olin oma tütrega tema toas...
Olime just ostnud maja,
elades uues naabruskonnas, kus kõik oli võõras.
Nii olin alles pakkimas asju lahti.
Mu abikaasa oli keskkooli noortega ühel kristlikul matkal,
kus olid väga erilised kohtumised Jumalaga.
Mu selg oli toimetades pööratud tütre magamistoa poole,
kuniks mu tütar küsis:
"Emme, kes see mees su selja taga seisab?"
Kui aus olla, olin algul hirmunud,
arvates, et keegi on me majja sisse murdnud.
Pöörasin ümber, kuid seal polnud kedagi.
Ütlesin: "Seal pole kedagi",
aga tütar vastas: "See mees otse su selja taga."
Vaatasin uuesti ümber, kuuldes samas Jumalat ütlemas:
"Küsi ta käest selle mehe kohta. Kes ta on ja kuidas ta välja näeb?"
Küsisin tütrelt: "On see mees ikka veel seal?"
- "On."
"On ta hea või halb?"
- "Emme, ta on hea."
"On see ingel?" - "Ei, emme."
"Ei olegi?" - "Ei. See on Jeesus."
Kuidas teile meeldiks kuulda oma lastelt midagi sellist?
See oli hämmastav. Ta nägi nii ingleid kui Jeesust
ja hakkas mõned kuud hiljem
nägema ka hirmutavaid deemonlikke asju.
Ma just mõtlesingi sellele.
Mida peab vanem tegema, kui ta laps näeb nähtamatut maailma
ja näeb ka kurje asju?
Mida sa tegid?
Me isegi polnud midagi sellist kogenud,
mistõttu pidime kiiresti mõtlema, kuidas käituda.
Minuga koos töötas üks neiu, kelle osas teadsin,
et ta oli näinud vaimset sfääri,
mistõttu küsisin ta käest, mida oma tütrega peale hakata?
Ta ütles, et esimene asi, mida teha, on uskuda teda.
Kuulata ja uskuda teda.
Luua talle turvaline keskkond, kus oma kogemusi jagada.
Läksin tagasi tütre juurde,
küsides Pühalt Vaimult, mida ma nüüd teen?
Õpetasime oma tütrele,
et suurem on see, kes on tema sees, kui see, kes on maailmas.
Nii et kui ta nägi neid hirmutavaid asju,
siis ütlesime talle, et tema hääl ja meelevald
saavad käskida neil deemonitel lahkuda.
Ütle: "Lahkuge Jeesuse nimel!" ja nad peavad lahkuma.
Nad peavad lahkuma ja kuulama sind,
sest Jumal on andnud sulle rohkem meelevalda
nii inglite kui deemonite üle."
Nägid sa ta elus seda meelevalda?
See oli hirmutav!
Me näeme Piiblist, et kui inglid ilmusid inimestele,
siis nad ütlesid: "Ärge kartke!",
sest me esmane reaktsioon on: "Mis see veel on?"
Nii tundis ka mu tütar palju hirmu.
Aga Jumal andis talle abilise - ta 1,5 aastat noorema õe,
kes ütles: "Ma käsin neil ise ära minna."
Nii et igakord, kui ta kartis, tuli õde julgustuseks appi
ja siis ta ka nägi, et see toimib.
Mõelda vaid - näha nii noores eas seda meelevalda toimimas!
Ma isegi ei teadnud selles vanuses, et nähtamatu maailm on olemas.
Elu läks edasi
ja sinust sai laste õpetaja nagu Jumal oli sulle öelnud.
Räägi sellest Jumala aust,
mis täitis su 4-aastase pühapäevakooli tunni.
Tegu oli õhtuse teenistusega Betheli koguduses,
mis võivad tavaliselt kesta 4-5 tundi,
sest me litsume seal Jumala ligiollu, et Temaga kohtuda.
Samas ütlen alati me lastetöötajate meeskonnale,
et me pole teisejärgulised
ja saame kogeda seda sama meelevalda ja ligiolu,
mida täiskasvanud kogevad.
Me lihtsalt teeme seda koos lastega,
mis toimub palju kiiremini ja lihtsamini.
Õpetajad olid ära õpetanud ja õhtu läks edasi,
mispeale tekkis küsimus,
kas peaks äkki mõne video panema käima,
kuna aeg oli juba hiline.
Kuid siis ütles üks õpetaja, et ei pane me mingit videot mängima,
vaid hakkame hoopis toas ringi käima ja palvetama.
Nii hakkasid õpetajad
joonistavate-mängivate laste vahel ringi käima ja keeltes paluma,
küsides Jumalalt, mida edasi teha?
Ja siis see õpetaja mõistis,
et lastel pole vist õrna aimugi, mida nad teevad
ja nad ei mõista ka õpetajate palvekeelt, mis on Jumalalt.
Nii kasutasid nad hetke ja küsisid: "Teate te, mis praegu toimub?
Teate te, mis keelt me räägime?
See on keel, mille Jumal on meile andnud."
Nad rääkisid sellest kõigest
ja Jumala ligiolu langes nende laste üle.
Nad hakkasid rääkima oma palvekeeles,
pöörlesid maas ringi,
naersid-nutsid ja said täidetud Püha Vaimuga.
Vanemad tulid ukse peale, et seda kõike lihtsalt näha.
Näha oma laste kohtumist Jumalaga ja saades ka ise puudutatud.
Ma saan ainuüksi su jutu peale puudutatud Jumalast.
Amy palub peale pausi nii teie kui te laste eest,
et ka teie võiks kohtuda Jumalaga.
Oleme kohe tagasi.
Naaseme peagi saatesse...
Palve mängib olulist rolli
saamaks osa Jumala õnnistustest ja tõotustest elus.
Igapäevaselt oma palvekeeles palumine
on nii oluline keset aegu, mille keskel elame.
Tutvustame teile Sid Roth'i uut äppi GODTALK.
Tänu sellele uuele palve-äpile
saad seada endale meeldetuletuse ajaks, mil soovid palvetada.
Anda aruandluse mõttes teistele teada, millal sa palvetad.
Kasutada meie ülemaailmse palvekogukonna hüvesid
jagades seal Jumalaga oma palvesoove.
Lisaks videoõpetus sellest, kuidas saada ristitud Püha Vaimuga
ja kuidas paluda igapäevaselt üleloomulikus palvekeeles,
mille Jumal on sulle andnud.
Saa osa ka meie saadete arhiivist ja ISN netivõrgustikust,
et ehitada üles oma usku uskumaks Jumalalt võimatut.
Tegu on tasuta äpiga,
mille saab alla laadida nii iPhone'i, iPad'i või Android'i seadmesse.
Lihtsalt otsi äppide alt üles "SID ROTH'S GODTALK"
Naaseme saatesse...
Amy, kui oluline see on
kuulutada oma laste üle Jumala sõnu?
See kõlab hästi, aga kui oluline see ka on?
See on väga oluline,
sest see on see, kust lapsed saavad oma identiteedi
ja kuulevad, kes nad on.
Nii kuulutame oma laste üle seda, mida Jumal on meie kohta kirjutanud.
Seda, et nad on võimsad, et nende elul on eesmärk ja saatus;
et neil on üks elu elada, olles täiesti vabad Jumala vaimus.
See on imeline võimalus kasvatada mõjuvõimsaid lapsi.
Kuidas sa õpetad lapsi palvetama haigete eest?
See on väga lihtne.
Nende palved ei pea olema sõnaosavad ja lihvitud.
Nad peavad vaid teadma,
et me Jumal on see, kelle Ta väidab end olevat
ja teeb, mida Ta on tõotanud teha.
Nad lihtsalt teevad Temaga usus koostööd.
Tahan, et ütleksid midagi vanematele,
kes on jätnud oma laste kristliku kasvatuse
kohaliku koguduse hoolde,
arvates, et see on koguduse ja mitte nende endi töö.
On selline asi olemas nagu "esimese mainimise seadus".
Ehk mida iganes te lapsed kuulevad esimest korda,
seda nad ka võtavad puhta ja vankumatu tõena.
Nii et kui te lastevanematena olete laste puhul esimesed rääkijad,
siis saate selle kaudu rääkida nende ellu tõde ja identiteeti,
mida kogudus omakorda kinnitab.
Kogudus on vaid kui kirsiks tordil,
aga kodu on see, kus lapsed saavad teada, kes nad on.
Jumal on valinud teid olema nende vanemad.
Olgu nad siis te bioloogilised või lapsendatud lapsed
või muudmoodi lapsed -
Jumal on kutsunud ja valinud teid
kuulutama neile identiteeti, tõde ja tarkust
ja rääkima neile, kes Jeesus on.
No sa oled teinud tublit tööd oma lastega.
Räägi sellest, kuidas su tütar palvetas koguduses
ühe tõsise südamerikkega mehe eest.
Meil on neli tütart ja see juhtus me kolmanda tütrega.
Käisime enne teenistuse algust koguduses ringi,
lihtsalt tutvudes inimestega või ka vesteldes sõpradega.
Seal on üks konkreetne abielupaar, kellele alati tere ütleme.
Olin koos oma tütardega ja see mees peatas mu,
paludes minult palvet.
Ta ütles, et tal on tõsine südameprobleem
ja teda ootab ees eluohtlik operatsioon.
Ta uskus, et Jumal aitab teda,
kuid palus, et ka teised liituks palves temaga.
Kogunesime ta ümber ja hakkasime paluma.
Mu noorim tütar palus:
"Jeesus, palun lihtsalt, et tervendaksid ta südame. Aamen."
Saime mõne nädala pärast sellelt mehelt teada,
et ta läks veel samal nädalal arsti juurde
ja palus teha veel ühe testi enne operatsiooni.
Sest ta uskus, et midagi oli muutunud.
Arst lasi uue testi teha ja korraga oli arstil kaks tulemust.
Esimene tulemus tõsiselt kahjustatud südamest
ja teine tulemus täiiuslikust südamest.
Arst oli hämmingus, öeldes, et tegu pole ühe ja sama südamega.
See mees tuli tagasi ja teatas meile, et tal on kui täiesti uus süda.
Ta ütles, et tundis mu tütre palve ajal enda sees midagi toimuvat.
Ta ütles, et koges selle palve ajal meelevalda ja väge.
Su tütre palve ajal? - Jah.
Kui laps kogeb midagi sellist, ei unusta ta seda kunagi.
Mitte kunagi! Mitte kunagi!
Ka teie vajate sellist kogemust.
Ja ka me vaatajad vajavad sellist kogemust.
Tahan, et paluksite järgneva palve ja mõtleksite seda kogu südamest,
sest sellest saab alguse teie teekond, olete te noor või vana,
et kogeda isiklikult Jumalat, mida keegi ei saa röövida te käest.
Nii et korrake seda palvet minu järel, mõeldes seda kogu südamest.
Kallis Jumal,
olen teinud palju vigu
ja mul on tõesti kahju nende pärast.
Usun,
et Sinu veri
puhastab mind selliselt,
et Sa ei mäleta enam mu vigu.
Uus ja värske algus,
puhtaks pestud.
Ja nüüd, mil ma olen tänu Sulle puhas,
siis Jeesus, tule mu ellu ja ela mu sees.
Ma teen Sinust oma Päästja
ja oma Issanda.
Tahan kohtuda Sinuga nagu väike laps.
Nagu need väikesed lapsed, keda Amy õpetab.
Olen valmis järgima Sind.
Ma tahan tunda ja kogeda Sind.
Palun seda kõike Jeesuse nimel, aamen.
Amy, nüüd aga palu nii nagu Jumal sind juhib.
Nii väikeste laste eest, kes meid vaatavad
kui ka minuealiste laste eest, kes meid vaatavad,
et me kõik võiks kogeda Jumalat.
Tahaks enne seda veel öelda,
et mitmed teist kogevad, et on juba liiga hilja.
"Olen juba lapsed suureks kasvatanud ja nüüd on juba liiga hilja."
Või: "Ma tahaks last, aga olen viljatu."
Olgu öeldud, et Jumal teeb midagi just praegu.
Ta on muutmas asju just praegu.
Jumal ei näe mitte minevikku,
vaid tulevikku täis lootust ja tõotuse täitumist.
Nii tahan julgustada sind ja öelda,
et Jumala juures pole aega, vaid Ta on ajatu.
Tema töötab ajas, mida meie ei mõista.
Palun praegu iga väikese ja suure eest.
Näen, kuidas Jumal otsekui sõidab kodudesse sisse,
vabastades oma ligiolu ja vaimu.
Jumal, Sa avad suurte ja väikeste südamed
kogema Su olemust uutel tasanditel ja sügavustes.
Issand murrab südameid lahti ja tormab sisse,
muutes meeli ja tehes kõik uueks.
Sa saad kogema elu
ja Issanda rõõm saab olema su tugevus.
Kõik koormad ja raskused, mida oled kandnud,
saavad muudetud just praegu
ja Jumal vahetab need rõõmu, rahu ja armastuse vastu.
Palun ka te laste pärast, et mida iganes nad praegu ei teeks,
et Jumal kohtaks neid just praegu.
Et nad kogeks Ta ligiolu, ja kuuleks Ta häält ning liikumist.
Saagu inglid vabastatud just praegu,
kes toovad Jumala ligiolu te kodudesse just praegu.
Te kodud saavad olema valguse allikad maailma jaoks
ja te lapsed saavad muutma seda maailma.
Palume seda Jeesuse nimel, aamen.
Elu tundub libisevat käest igapäevaste tegevuste tavalises rütmis
Sa ärkad,
käid dušši all,
paned riidesse,
kannad hoolt teiste eest,
sõidad tööle,
töötad täiega 8h,
võib-olla ka 9h
ja võib-olla isegi 10h.
Siis sõidad tagasi koju,
teed süüa,
vaatad telekat,
ja heidad magama.
Üks ja sama etteaimatav tsükkel päevast päeva,
kuust kuusse,
aastast aastasse
ja sa mõtled, kas see ongi kogu elu?
Samas on muutus siiski võimalik.
Su elu jaoks on üks suurem eesmärk.
Midagi, mida vaid sina saad teha.
Üks plaan ja juhis, mis oli olemas juba enne su sündi.
Tee, mis on loodud vaid sulle ja mida mööda vaid sina saad minna.
Päevast päeva, tund tunni järel.
Kui otsustad selle kasuks, saab ka su saatus ilmsiks.
Kutse on olemas.
Oled sa valmis avastama kõike elu poolt pakutavat?
Kas tahad teada, mille jaoks sind tõeliselt loodi?
Kas igatsed enamat?
Kas igatsed avastada oma eesmärki?
Pakume sulle mõjuvõimast raamatut, mis näitab sulle teed.
Saad selle tasuta alla laadida ekraanil nähtava kodulehe kaudu.
Järgmises saates...
Leidsin end Lõuna-Floridas eralennuväljalt,
kus relvastatud föderaalagendid viisid läbi salaoperatsiooni.
Veetsin järgmised 20 aastat vangis
tänu lennukiröövile ja uimastite smuugeldamisele.
See, mis tol päeval juhtus,
pole võrreldav sellega, mis üleloomulikult juhtus.
Mina olen David Hairabedian.
Vaadake meid järgminegi kord,
et saada teada, mida tähendab olla tõeliselt vaba.
Oled sa ise või su lähedane maadelnud edutult mõne haigusega,
omamata mingitki lootust?
Mu külalised olid samas kohas,
kuniks Jumal tervendas nad üleloomulikult.
Nüüd on nad valmis jagama sinuga, mida Jumal neile näitas,
et ka sina võiks saada terveks.
Külasta ekraanil nähtavat kodulehte,
et näha seal tervenemisteemalisi videoid.
Ära jää ilma oma imet täis kohtumisest!
Soovides toetada TV7't, võite helistada 900 1770 (hind 10)
Tõlge: Anne-Ly Raukas